Λογική και ευαισθησία

Το Λογική και Ευαισθησία είναι μυθιστόρημα της Τζέιν Όστεν και ήταν το πρώτο της δημοσιευμένο έργο, όταν εμφανίστηκε το 1811 υπό το ψευδώνυμο "Μία Κυρία". Ένα έργο ρομαντικού μυθιστορήματος, η Λογική και Ευαισθησία τοποθετείται στη νοτιοδυτική Αγγλία μεταξύ του 1792 και 1797, και απεικονίζει τη ζωή και τους έρωτες των αδερφών Ντάσγουντ, της Έληνορ και της Μάριαν. Το μυθιστόρημα ακολουθεί τις νεαρές κυρίες στο καινούριο τους σπίτι, ένα γλίσχρο αγροτικό στην ιδιοκτησία ενός μακρινού συγγενή, όπου βιώνουν τον έρωτα, το ρομαντισμό και την ερωτική απογοήτευση. Η φιλοσοφική ανάλυση του μυθιστορήματος είναι ασαφής: ο αναγνώστης πρέπει να αποφασίσει αν η λογική και η ευαισθησία έχουν αληθινά συγχωνευθεί.

Τίτλος 
Η Τζέην Ώστεν έγραψε το πρώτο προσχέδιο του μυθιστορήματος με τη μορφή επιστολών (επιστολική μορφή) γύρω στο 1795, όταν ήταν περίπου 19 χρόνων και του έδωσε τον τίτλο, Έληνορ και Μάριαν. Αργότερα άλλαξε τη μορφή σε αφηγηματική και τον τίτλο σε Λογική και Ευαισθησία. Αλλάζοντας τον τίτλο, η Ώστεν πρόσθεσε "φιλοσοφικό βάθος" στο ότι άρχισε ως σκίτσο των δύο χαρακτήρων. Ο τίτλος του βιβλίου και αυτός του επομένου της δημοσιευμένου μυθιστορήματος, της Περηφάνιας και Προκατάληψης (1813), ίσως είναι υποδηλωτικοί των πολιτικών συγκρούσεων της δεκαετίας του 1790.

Συζήτηση Πλοκής

Φιλοσοφική ανάλυση 
Η βιογράφος της Ώστεν, η Κλερ Τομάλιν, υποστηρίζει ότι η Λογική και Ευαισθησία έχει μία "ταλάντευση στην προσέγγισή της," η οποία αναπτύχθηκε επειδή η Ώστεν, κατά τη διάρκεια της συγγραφής του μυθιστορήματος, σταδιακά έγινε λιγότερο σίγουρη για το αν θα έπρεπε να θριαμβεύσει ή λογική ή η ευαισθησία. Η Ώστεν χαρακτηρίζει τη Μάριαν ως μία γλυκιά λαίδη με ελκυστικά χαρακτηριστικά: εξυπνάδα, μουσικό ταλέντο, παρρησία και την ικανότητα να αγαπά βαθέως. Επίσης αναγνωρίζει ότι ο Γουίλλομπυ, με όλα τα σφάλματά του, συνεχίζει να αγαπά και, ως ένα βαθμό, εκτιμά τη Μάριαν. Για αυτούς του λόγους, κάποιοι αναγνώστες βρίσκουν τον τελικό γάμο της Μάριαν με το Συνταγματάρχη Μπράντον μη ικανοποιητικό τέλος.

Περίληψη πλοκής 
Όταν ο Κος. Ντάσγουντ πεθαίνει, η περιουσία του, το Νόρλαντ Παρκ, περνά κατευθείαν στον μόνο του γιο Τζων, το παιδί τής πρώτης του συζύγου. Η δεύτερή του σύζυγος, η Κα. Ντάσγουντ και οι κόρες τους, η Έληνορ, η Μάριαν και η Μάργκαρετ, αφήνονται μόνο με ένα μικρό εισόδημα. Στην επιθανάτιό του κλίνη, ο Κος. Ντάσγουντ αποσπά μία υπόσχεση από το γιο του, ότι θα φροντίζει τις ετεροθαλείς-αδελφές του· ωστόσο, η εγωίστρια και άπληστη σύζυγος τού Τζων, η Φάννυ, σύντομα τον πείθει να παραβεί την υπόσχεση. Ο Τζων και η Φάννυ αμέσως αναλαμβάνουν τη θέση τους ως οι νέοι ιδιοκτήτες τού Νόρλαντ, ενώ οι γυναίκες Ντάσγουντ μειώνονται στη θέση των ανεπιθύμητων επισκεπτών. Η Κα. Ντάσγουντ αρχίζει να αναζητά κάπου αλλού για να ζήσουν.

Εν τω μεταξύ ο αδελφός τής Φάννυ, ο Έντουαρντ Φέρραρς, ένας ευχάριστος, μετριόφρων, νοήμων αλλά επιφυλακτικός νεαρός άνδρας, επισκέπτεται το Νόρλαντ και σύντομα συνδέεται με την Έληνορ. Η Φάννυ αποδοκιμάζει το ταίριασμα και προσβάλλει την Κα. Ντάσγουντ με τον υπαινιγμό ότι η Έληνορ ωθείται από τα χρήματα αντί της αγάπης. Η Κα. Ντάσγουντ αγανακτισμένα επιταχύνει την έρευνά της για ένα νέο σπίτι.

Η Κα. Ντάσγουντ μετακομίζει με τις κόρες της στο αγροτικό Μπάρτον στο Ντέβονσάιρ, κοντά στο σπίτι τού εξαδέλφου της, του Σερ Τζων Μίντλετον. Το νέο τους σπίτι στερείται πολλές από τις ανέσεις που είχαν συνηθίσει, ωστόσο γίνονται ευνοϊκά δεκτές από τον Σερ Τζων και καλωσορίζονται στην τοπική κοινωνία, συναντώντας τη σύζυγό του Λαίδη Μίντλετον, την πεθερά του την Κα. Τζένιγκς και τον φίλο του, τον σοβαρό, ήσυχο και ευγενή Συνταγματάρχη Μπράντον. Σύντομα γίνεται φανερό ότι ο συνταγματάρχης Μπράντον προσελκύεται από την Μάριαν και η Κα. Τζένιγκς τους πειράζει γι' αυτό. Η Μάριαν δεν είναι ευχαριστημένη, καθώς θεωρεί τον συνταγματάρχη Μπράντον, στα τριάντα-πέντε του, ότι είναι ένας ηλικιωμένος εργένης, ανίκανoς να ερωτευτεί ή να εμπνεύσει αγάπη σε οποιονδήποτε άλλο.

Τη Μάριαν, που είναι έξω για μία βόλτα, την πιάνει βροχή, γλιστρά και στραμπουλίζει τον αστράγαλό της. Ο τολμηρός, όμορφος Τζων Γουίλλομπυ βλέπει το ατύχημα και την βοηθά. Η Μάριαν γρήγορα θαυμάζει το καλό του παρουσιαστικό και τις ειλικρινείς του απόψεις για την ποίηση, τη μουσική, την τέχνη και την αγάπη. Οι φιλοφρονήσεις τού Κου. Γουίλλομπυ είναι τόσο φανερές, που η Έληνορ και η Κα. Ντάσγουντ αρχίζουν να υποψιάζονται ότι το ζευγάρι είναι κρυφά αρραβωνιασμένο. Η Έληνορ προειδοποιεί την Μάριαν κατά της αφύλακτής της συμπεριφοράς, αλλά η Μάριαν αρνείται να ελέγξει τα συναισθήματά της, πιστεύοντας ότι αυτό είναι ψέμα. Απροσδόκητα μία μέρα ο Κος. Γουίλλομπυ πληροφορεί τις Ντάσγουντ, ότι η θεία του τον στέλνει στο Λονδίνο για επαγγελματικούς λόγους, επ' αόριστον. Η Μάριαν απελπίζεται και παραδίνεται στη λύπη της.

Ο Έντουαρντ Φέρραρς τότε προσφέρει μία μικρή επίσκεψη στο αγροτικό Μπάρτον, αλλά φαίνεται δυστυχής και εκτός κλίματος. Η Έληνορ φοβάται ότι δεν έχει πια αισθήματα γι' αυτήν, αλλά αισθάνεται υποχρεωμένη, από μία αίσθηση χρέους, να προστατέψει την οικογένειά της από το να γνωρίζει τη στενοχώρια της. Σύντομα, αφού ο Έντουαρντ φεύγει, η Άννα και η Λούσυ Στηλ, οι χυδαίες και αμόρφωτες εξαδέλφες της Λαίδης Μίντλετον, έρχονται να μείνουν στο Μπάρτον Παρκ. Η Λούση πληροφορεί την Έληνορ για τον μυστικό της, τεσσάρων ετών, αρραβώνα με τον Έντουαρντ Φέρραρς, εκθέτοντας αποδείξεις της φιλαλήθειάς της. Η Έληνορ καταλαβαίνει τις ασυνέπειες της συμπεριφοράς του Έντουαρντ προς την ίδια και τον αθωώνει από την ευθύνη. Είναι φιλάνθρωπη αρκετά για να ευσπλαχνίζεται τον Έντουαρντ, που κρατιέται σε έναν άστοργο αρραβώνα από την ευγενή του τιμή.

Καθώς ο χειμώνας πλησιάζει, η Έληνορ και η Μάριαν συνοδεύουν την Κα. Τζένιγκς στο Λονδίνο. Όταν φθάνουν εκεί, η Μάριαν γράφει μία σειρά από επιστολές στον Κο. Γουίλλομπυ, οι οποίες μένουν αναπάντητες. Όταν τελικά συναντιούνται, ο Κος. Γουίλλομπυ χαιρετά την Μάριαν απρόθυμα και ψυχρά, προς μεγάλη της θλίψη. Σύντομα η Μάριαν λαμβάνει μία απότομη επιστολή του, στην οποία ο Κος Γουίλλομπυ επισυνάπτει την πρώην τους αλληλογραφία και τις ενδείξεις αγάπης, συμπεριλαμβανομένης μίας τούφας μαλλιών της και πληροφορώντας την για τον αρραβώνα του με μία νεαρή λαίδη μεγάλης περιουσίας. Η Μάριαν είναι καταρρακωμένη και παραδέχεται στην Έληνορ ότι αυτή και ο Γουίλλομπυ δεν αρραβωνιάστηκαν ποτέ, αλλά τον αγάπησε και την έκανε να πιστεύει ότι την αγάπησε. Σε συμπάθεια για την Μάριαν, και για να διαφωτίσει τον χαρακτήρα του, ο Συνταγματάρχης Μπράντον αποκαλύπτει στην Έληνορ ότι ο Κος. Γουίλλομπυ είχε αποπλανήσει την δεκαπενταετή κηδεμονευόμενη τού Μπράντον και την εγκατέλειψε όταν έμεινε έγκυος.

Εν τω μεταξύ οι αδερφές Στηλ έχουν έλθει στο Λονδίνο ως επισκέπτες του Τζων και της Φάννυ Ντάσγουντ. Η Λούσυ βλέπει την πρόσκλησή της στους Ντάσγουντ ως προσωπικό κομπλιμέντο, αντί αυτού που είναι, μία παραμέληση προς την Έληνορ. Στην εσφαλμένη εμπιστοσύνη της δημοτικότητάς τους, η Άννα Στηλ αποκαλύπτει το μυστικό τής Λούσυ. Ως εκ τούτου οι δεσποινίδες Στηλ διώχνονται από το σπίτι και ο Έντουαρντ ικετεύεται να σπάσει τον αρραβώνα υπό την απειλή της αποκλήρωσης. Ο Έντουαρντ, τίμια, αρνείται να συμμορφωθεί και αμέσως αποκληρώνεται προς όφελος του αδελφού του, κερδίζοντας για ευγενή του συμπεριφορά μεγάλο σεβασμό και συμπάθεια από την Έληνορ και την Μάριαν, οι οποίες καταλαβαίνουν πόσα έχει θυσιάσει.

Από τη θλίψη της για τον γάμο του Κου. Γουίλλομπυ, η Μάριαν παραμελεί την υγεία της και γίνεται επικίνδυνα άρρωστη. Πληγωμένος από τις φήμες του επικείμενού της θανάτου, ο Κος. Γουίλλομπυ φτάνει για να μετανοήσει και αποκαλύπτει στην Έληνορ ότι η αγάπη του για την Μάριαν ήταν αληθινή. Απειλούμενος με αποκλήρωση λόγω της ανήθικής του συμπεριφοράς, ένιωσε ότι έπρεπε να παντρευτεί για τα χρήματα και όχι για την αγάπη, αλλά αποσπά την ευσπλαχνία της Έληνορ, επειδή η επιλογή του τον έχει κάνει δυστυχή.

Όταν η Μάριαν αναρρώνει, η Έληνορ της λέει για την επίσκεψη του Κου. Γουίλλομπυ. Η Μάριαν εκτιμά πως ό,τι έχει περάσει με τη λογική είναι προτιμότερο από τη συγκίνηση και καταλαβαίνει ότι δεν θα μπορούσε ποτέ να είναι ευτυχισμένη με την ανήθικη και ακριβή φύση του Κου Γουίλλομπυ. Εκτιμά τη συμπεριφορά της Έληνορ σε μία παρόμοια κατάσταση και αποφασίζει να προπλάσει τον εαυτό της μετά το κουράγιο και την καλή λογική της Έληνορ.

Μόλις μαθαίνει ότι η Λούσυ έχει παντρευτεί τον Κο. Φέρραρς, η Έληνορ θλίβεται, μέχρι ο Έντουαρντ να φτάσει ο ίδιος για να αποκαλύψει ότι η Λούσυ τον έχει κυνηγήσει προς όφελος του πλούσιού του αδελφού, του Ρόμπερτ Φέρραρς. Ο Έντουαρντ και η Έληνορ σύντομα παντρεύονται και σε πολύ λίγα χρόνια η Μάριαν παντρεύεται τον Συνταγματάρχη Μπράντον.

Χαρακτήρες

Κύριοι χαρακτήρες
Μάριαν Ντάσγουντ — η ρομαντικώς διακείμενη και διακαώς εκφραστική δεύτερη κόρη του Κου και της Κας Χένρυ Ντάσγουντ. Είναι 16 χρόνων στην αρχή του βιβλίου. Είναι το αντικείμενο των φιλοφρονήσεων του συνταγματάρχη Μπράντον και του Κου. Γουίλλομπυ. Προσελκύεται από τον νεαρό, όμορφο, ρομαντικώς ζωηρό Γουίλλομπυ και δεν σκέφτεται πολλά για τον μεγαλύτερο, πιο επιφυλακτικό Συνταγματάρχη Μπράντον. Η Μάριαν υφίσταται την περισσότερη ανάπτυξη εντός του βιβλίου, μαθαίνοντας ότι οι ευαισθησίες της είναι εγωιστικές. Αποφασίζει ότι η συμπεριφορά της θα έπρεπε να είναι περισσότερο σαν αυτή της μεγαλύτερής της αδελφής, της Έληνορ.

Τζων Γουίλλομπυ — ένας ερωτύλος ανιψιός ενός γείτονα των Μίντλετον, μία τολμηρή φιγούρα, η οποία γοητεύει την Μάριαν και μοιράζεται τις καλλιτεχνικές της και πολιτιστικές της ευαισθησίες. Γενικώς κατανοείται ότι αρραβωνιάζεται για να παντρευτεί την Μάριαν από πολλές από τις αμοιβαίες τους γνωριμίες.

Έληνορ Ντάσγουντ — η λογική και επιφυλακτική πρωτότοκη κόρη του Κου. και της Κας. Χένρυ Ντάσγουντ. Είναι 19 χρόνων στην αρχή του βιβλίου. Συνδέεται με τον Έντουαρντ Φέρραρς, τον κουνιάδο του μεγαλύτερού της ετροθαλή-αδερφού, του Τζων. Πάντοτε αισθάνεται μία οξεία λογική υπευθυνότητας προς την οικογένειά της και τους φίλους της, τοποθετεί την ευημερία τους και τα ενδιαφέροντά τους πάνω από τα δικά της, και καταστέλλει τις δικές της ισχυρές συγκινήσεις με έναν τρόπο που οδηγεί τους άλλους να νομίζουν ότι είναι αδιάφορη ή σκληρή.

Έντουαρντ Φέρραρς — ο μεγαλύτερος από τους δύο αδελφούς τής Φάννυ Ντάσγουντ. Σχηματίζει ένα δεσμό προς τη Έληνορ Ντάγουντ. Χρόνια πριν συναντήσει τους Ντάσγουντ, ο Φέρραρς έκανε πρόταση γάμου στη Λούσυ Στηλ, την ανιψιά του παιδαγωγού του. Ο αρραβώνας έχει κρατηθεί μυστικός, οφειλόμενος στην προσδοκία ότι η οικογένεια τού Φέρραρς θα αντίλεγε στο γάμο του με τη δεσποινίδα Στηλ. Αποκηρύσσεται από τη μητέρα του έπειτα από την αποκάλυψη του αρραβώνα, αφού αρνήθηκε να εγκαταλείψει τον αρραβώνα.

Συνταγματάρχης Κρίστοφερ Μπράντον — ένας στενός φίλος του Σερ Τζων Μίντλετον. Στα νιάτα του, ο Μπράντον είχε ερωτευτεί την κηδεμονευομένη τού πατέρα του, αλλά εμποδίστηκε από την οικογένειά του από το να την παντρευτεί, επειδή ο πατέρας του ήταν αποφασισμένος να την παντρέψει με τον μεγαλύτερό του αδελφό. Στάλθηκε στο στρατό στο εξωτερικό για να είναι μακριά της και αφού έφυγε, το κορίτσι υπέφερε από πολυάριθμες ατυχίες εν μέρει ως συνέπεια τού δυστυχή της γάμου, τελικά πεθαίνοντας αδέκαρη και ατιμασμένη και με μία φυσική (δηλ. νόθη) κόρη, η οποία γίνεται η κηδεμονευομένη του συνταγματάρχη. Είναι 35 χρόνων στην αρχή του βιβλίου. Ερωτεύεται την Μάριαν εκ πρώτης όψεως, καθώς τού θυμίζει την κηδεμονευομένη τού πατέρα του. Είναι ένας πολύ αξιότιμος φίλος προς τις Ντάσγουντ, ιδιαίτερα στην Έληνορ και προσφέρει στον Έντουαρντ Φέρραρς ένα μέρος, όταν ο Έντουαρντ αποκηρύσσεται από τη μητέρα του.

Δευτερεύοντες χαρακτήρες
Χένρυ Ντάσγουντ — ένας πλούσιος τζέντλεμαν, ο οποίος πεθαίνει στην αρχή της ιστορίας. Οι όροι της διαθήκης του εμποδίζουν από το να αφήσει κάτι στην δεύτερή του σύζυγο και στα παιδιά τους. Ζητά από τον Τζων, τον γιο του από την πρώτη του σύζυγο, τη φροντίδα (με την έννοια να εξασφαλίσει την οικονομική ασφάλεια) τής δεύτερης συζύγου του και των τριών τους κορών.

Κα. Ντάσγουντ — η δεύτερη σύζυγος τού Χένρυ Ντάσγουντ, η οποία αφήνεται σε οικονομικές δυσκολίες μετά από τον θάνατο του συζύγου της. Είναι 40 χρόνων στην αρχή του βιβλίου. Σαν την κόρη της Μάριαν, είναι πολύ υποβλητική και συχνά παίρνει φτωχές αποφάσεις βασισμένες στη συγκίνηση και όχι στη λογική.

Μάργκαρετ Ντάσγουντ — η νεότερη κόρη του Κου. και της Κας. Χένρυ Ντάσγουντ. Είναι 13 ετών στην αρχή του βιβλίου. Είναι επίσης ρομαντική και καλόβουλη, αλλά δεν είναι αναμενόμενο να γίνει τόσο έξυπνη όσο οι αδελφές της όταν μεγαλώσει.

Τζων Ντάσγουντ — ο γιος του Χένρυ Ντάσγουντ από την πρώτη του σύζυγο. Σκοπεύει να μεριμνήσει για τις ετεροθαλείς-αδελφές του, αλλά έχει μία οξεία λογική φιλαργυρίας και εύκολα επηρεάζεται από τη σύζυγό του.

Φάννυ Ντάσγουντ — η σύζυγος του Τζων Ντάσγουντ και αδελφή του Έντουαρντ και του Ρόμπερτ Φέρραρς. Είναι ματαιόδοξη, εγωιστική και ακατάδεκτη. Κακομαθαίνει τον γιο της Χάρρυ. Πολύ δριμεία στις ετεροθαλείς-αδερφές και στην μητριά του συζύγου της, ειδικά όταν φοβάται ότι ο αδερφός της Έντουαρντ συνδέεται με την Έληνορ.

Σερ Τζων Μίντλετον — ένας μακρινός συγγενής της Κας Ντάσγουντ ο οποίος, μετά το θάνατο του Χένρυ Ντάσγουντ, προσκαλεί αυτήν και τις τρεις της κόρες να ζήσουν σε ένα αγροτικό στην ιδιοκτησία του. Περιγράφεται ως ένας πλούσιος, αθλητικός άνδρας, ο οποίος υπηρέτησε στον στρατό με τον συνταγματάρχη Μπράντον, είναι πολύ καταδεκτικός και οξύς για να κάνει συχνά πάρτι, πικνίκ και άλλες κοινωνικές συγκεντρώσεις για να συγκεντρώσει τη νεολαία του χωριού τους. Αυτός και η πεθερά του, η Κα. Τζένιγκς, κάνουν ένα χαρούμενο, πειρακτικό και κουτσομπόλικο ζευγάρι.

Λαίδη Μίντλετον — η ευγενική, αλλά επιφυλακτική σύζυγος τού Σερ Τζων Μίντλετον, είναι πιο ήσυχη από τον σύζυγό της και πρωτίστως ενδιαφέρεται με το να περιποιείται ως σωστή μητέρα τα τέσσερά της κακομαθημένα παιδιά.

Κα Τζένιγκς — μητέρα της Λαίδης Μίντλετον και της Σαρλότ Πάλμερ. Μία χήρα η οποία έχει παντρέψει όλα της τα παιδιά, ξοδεύει τον περισσότερό της χρόνο επισκέπτοντας τις κόρες της και τις οικογένειές τους, ειδικά τους Μίντλετον. Αυτή και ο γαμπρός της, ο Σερ Τζων Μίντλετον, έχουν ένα ενεργό ενδιαφέρον στις ρομαντικές υποθέσεις της νεολαίας γύρω τους και επιζητούν να ενθαρρύνουν κατάλληλα ταίρια, συχνά προς ιδιαίτερη απογοήτευση της Έληνορ και της Μάριαν.

Ρόμπερτ Φέρραρς — ο μικρότερος αδερφός του Έντουαρντ Φέρραρς και της Φάννυ Ντάσγουντ, περισσότερο ενδιαφέρεται για τις καταστάσεις, τη μόδα και τη νέα του θερινή άμαξα. Μεταγενέστερα νυμφεύτηκε τη δεσποινίδα Λούσυ, όταν ο Έντουαρντ αποκηρύσσεται.

Κα. Φέρραρς — μητέρα της Φάννυ Ντάσγουντ, του Έντουαρντ και του Ρόμπερτ Φέρραρς. Μία ευέξαπτη, άπονη γυναίκα που ενσωματώνει όλες τις ιδιορρυθμίες που επιδεικνύονται στα χαρακτηριστικά γνωρίσματα της Φάννυ και του Ρόμπερτ. Είναι αποφασισμένη ότι οι γιοι της θα πρέπει να παντρευτούν καλά.

Σαρλότ Πάλμερ — η κόρη της Κας. Τζένιγκς και η μικρότερη αδελφή της Λαίδης Μίντλετον. Η Κα Πάλμερ είναι πρόσχαρη, αλλά κουφιοκέφαλη και γελά σε ακατάλληλα πράγματα, όπως στη συνεχή αγένεια τού συζύγου της προς αυτήν και τους άλλους.

Τόμας Πάλμερ — ο σύζυγος τής Σαρλότ Πάλμερ, ο οποίος τρέχει για μία θέση στο Κοινοβούλιο, αλλά είναι αργόσχολος και συχνά αγενής. Είναι διακριτικός προς τις αδελφές Ντάσγουντ.

Λούσυ Στηλ — μία νεαρή, μακρινή συγγενής της Κας. Τζένιγκς, η οποία έχει για κάμποσο καιρό κρυφά αρραβωνιαστεί με τον Έντουαρντ Φέρραρς. Επιμελώς καλλιεργεί τη φιλία με την Έληνορ Ντάσγουντ και την Κα Τζων Ντάσγουντ. Περιορισμένη στην τυπική εκπαίδευση και στα οικονομικά μέσα, είναι παρ' όλα αυτά ελκυστική, έξυπνη, παραπλανητική, πονηρή και ραδιούργα.

Άννα/Νάνσυ Στηλ — μεγαλύτερη, κοινωνικά ανάρμοστη και ολιγότερα έξυπνη αδερφή της Λούσυ Στηλ.

Δεσποινίς Σοφία Γκρέυ — η πλούσια, αλλά κακεντρεχής κληρονόμος, την οποία ο Κος. Γουίλλομπυ παντρεύεται προκειμένου να διατηρήσει τον άνετό του τρόπο ζωής, αφού αποκληρώνεται από τη θεία του.

Λόρδος Μόρτον — ο πατέρας την Δεσποινίδας Μόρτον.

Δεσποινίς Μόρτον — μία πλούσια γυναίκα, την οποία η Κα. Φέρραρς θέλει να παντρέψει με τον πρωτότοκό της γιο, τον Έντουαρντ και αργότερα με τον Ρόμπερτ.

Κος Πρατ — ένας θείος της Λούσυ Στηλ και παιδαγωγός του Έντουαρντ.

Ελίζα Γουίλιαμς — η κηδεμονευομένη του συνταγματάρχη Μπράντον, είναι περίπου 15 χρονών και γέννησε ένα νόθο παιδί με τον Τζων Γουίλλομπυ. Έχει το ίδιο όνομα με τη μητέρα της.

Ελίζα Γουίλιαμς — η πρώτη αγαπημένη τού συνταγματάρχη Μπράντον. Η Γουίλιαμς ήταν κηδεμονευομένη τού πατέρα τού Μπράντον και αναγκάστηκε να παντρευτεί τον μεγαλύτερο αδερφό του Μπράντον. Ο γάμος ήταν δυστυχής και αποκαλύπτεται ότι η κόρη της έγινε κηδεμονευομένη του συνταγματάρχη Μπράντον, όταν βρήκε την χαμένη του αγάπη να πεθαίνει σε ένα πτωχοκομείο.

Κα. Σμιθ — η πλούσια θεία του Κου. Γουίλλομπυ, η οποία τον αποκηρύσσει διότι δεν παντρεύτηκε την Ελίζα Γουίλιαμς.

Έκδοση
Το 1811, ο Τόμας Έγκερτον από τον εκδοτικό οίκο Στρατιωτική Βιβλιοθήκη στο Λονδίνο αποδέχτηκε το χειρόγραφο για έκδοση, σε τρεις τόμους. Η Ώστεν πλήρωσε για το βιβλίο ώστε να δημοσιευτεί και πλήρωσε τον εκδότη μία προμήθεια επί των πωλήσεων. Το κόστος της έκδοσης ήταν περισσότερο από το ένα τρίτο του ετήσιου οικιακού εισοδήματος της Ώστεν των £460 (περίπου £15,000 στο νόμισμα του 2008). Έβγαλε ένα κέρδος των £140 (σχεδόν £5,000 στο νόμισμα του 2008) στην πρώτη έκδοση, το οποίο πούλησε όλα τα 750 έντυπα αντίγραφα μέχρι τον Ιούλιο του 1813. Μία δεύτερη έκδοση διαφημίστηκε τον Οκτώβριο του 1813.

Προσαρμογές
Το βιβλίο έχει προσαρμοστεί για ταινία και την τηλεόραση πολλές φορές, συμπεριλαμβανομένης μίας σειράς για την τηλεόραση του 1981 σκηνοθετημένη από τον Ρόντνεϊ Μπένετ· μία ταινία του 1995 προσαρμοσμένη από την Έμμα Τόμσον και σκηνοθετημένη από τον Ανγκ Λι· μία έκδοση στα Ταμίλ αποκαλούμενη Kandukondain Kandukondain, που κυκλοφόρησε το 2000· και μία τηλεοπτική σειρά του στο BBC προσαρμοσμένη από τον Άντριου Ντέιβις και σκηνοθετημένη από τον Τζον Αλεξάντερ.

Δείτε επίσης 
Λογική και Ευαισθησία (τηλεοπτική σειρά 1981)
Λογική και Ευαισθησία (ταινία) με πρωταγωνίστριες τις Έμμα Τόμσον και Κέιτ Γουίνσλετ
Λογική και Ευαισθησία (τηλεοπτική σειρά 2008), σειρά BBC με πρωταγωνίστριες τις Χάτι Μόραχαν και Τσάριτι Γουέικφιλντ
From Prada to Nada (ταινία 2011), με πρωταγωνίστριες τις Καμίλα Μπελ και Αλέξα Βέγκα
Scents and Sensibility (ταινία 2011), με πρωταγωνίστριες τις Άσλεϊ Γουΐλιαμς και Μάρλα Σοκόλοφ
Λογική και Ευαισθησία και τα Τέρατα της Θάλασσας

Παραπομπές

Εξωτερικοί σύνδεσμοι 

Λογική και Ευαισθησία – Άρτιο κείμενο με ήχο και μεταφράσεις.
Λογική και Ευαισθησία δωρεάν λήψεις σε PDF, PDB, και LIT μορφές
"Λογική και Ευαισθησία το Μιούζικαλ" από τους Τζέφρι Χαντόου και Νιλ Χάμπτον
Λογική και Ευαισθησία ανάλυση και πόροι για δασκάλους και φοιτητές
"Novelguide: Sense and Sensibility" Οδηγός Μυθιστορήματος για δασκάλους και φοιτητές
Λογική και Ευαισθησία στην Open Library στο Internet Archive
Λογική και Ευαισθησία στον Δέκατου-Όγδοου-Αιώνα Ανιχνευτή Βιβλίου - Σύνδεσμοι στο ψηφιακό πανομοιότυπο της έκδοσης 1811 
Χάρτης των τοποθεσιών στο Λογική και Ευαισθησία

Μυθιστορήματα της Τζέιν Όστεν
Ρομαντικά μυθιστορήματα
Λογικη και ευαισθησία
Λογικη και ευαισθησία